виц за Сладолед
Младеж е поканил девойка на разходка. Вървят двамата из парка и виждат количка за сладолед.
 - Искаш ли сладолед?
 - Искам.
 Младежът подвикнал на продавача:
 - Два сладоледа от 10 стотинки!
 Вървят нататък. Изяли си сладоледа,наближават друга количка.
 - Искаш ли още сладолед?
 - Искам.
 - Два сладоледа от 10 стотинки!
 Продължават да се разхождат. Стигат до трета количка със сладолед.
 - Още по един?
 - А, не, благодаря!Вече не мога да хапна нищо...
 Младежът се приближава до количката и поръчва:
 - Един сладолед от левче!